**Eesti Mootorrattaspordi Föderatsiooni**

**krossikomisjoni koosoleku protokoll**

Nimi ja asukoht: Eesti Mootorrattaspordi Föderatsioon MTÜ   
Regati pst 1, 11911 Tallinn (registris)   
Pärnu mnt 139E/11, 11317 Tallinn (postiaadress)

Registrikood: 80087009

Koosoleku toimumise aeg: 24.10.2023

Toimumise koht: Park Hotell (Johan Laidoneri plats 8, Viljandi)

Koosolekul osalesid: Martin Arumäe (juhatus), Tõnu Seil, Kaspar Kangur, Argo Keerme, Raido Kiisk, Tanel Leok, Jüri Makarov, Raido Nei ja Margo Sonn.

Protokollis: Raido Nei

**Päevakord:**

1) 2023 motokrossi hooaja finantsolukorra analüüs

2) 2024 hooaja litsentsid ja nende maksumus

3) 2024 hooaja eelarve

4) 2023 hooaja noorte motokrossi sarja kokkuvõte ja plaanid 2024 hooajaks

5) 2023 hooaja motokrossi EMV kokkuvõte ja plaanid 2024 hooajaks

6) 2023 hooaja MX Liiga kokkuvõte ja plaanid 2024 hooajaks

7) 2023 hooaja kestvuskross kokkuvõte ja plaanid 2024 hooajaks

8) 2024 hooaja võistlustingimused

9) 2024 hooaja kalender

10) Kohtumine Läti / Leedu moto- ja kestvuskrossi esindajatega

**Arutelu/otsused:**

1. 2023 motokrossi hooaja finantsolukorra analüüs

Martin Arumäe andis ülevaate oma tegevustest ning FIM-i tasemel toimuvast. Ühtlasi tutvustas 2023 motokrossi hooaja finants olukorda oktoobri kuu seisuga. Toimus murekohtade tuvastamine ning analüüs ja võimalike lahenduste leidmine.

1. 2024 hooaja litsentsid ja nende maksumus

Vaadati üle nii hooaja kui ühekordsete võistluslitsentside statistika ning nende maksumused. Otsustati lihtsustada ning ühtlusta kogu litsentside süsteemi ning kaasajastada nende maksumusi.

1. 2024 hooaja eelarve

Analüüsiti 2024 hooaja eelarvet. Tegeleti võimalike murekohtadele tuvastamisega ning seati eesmärke nende lahendamiseks.

1. 2023 hooaja noorte motokrossi sarja kokkuvõte ja plaanid 2024 hooajaks

Analüüsiti noorte motokrossi sarja 2023 hooaja positiivseid ning negatiivseid külgi ja arutati võimalike muudatusvajadusi.

1. 2023 hooaja motokrossi EMV kokkuvõte ja plaanid 2024 hooajaks

Analüüsiti motokrossi EMV 2023 hooaega. Üldiselt oli klasside täituvus pigem hea ning olemasoleva lahendusega võiks jätkata ka 2024 hooajal. Etappide arv ja asukohad vajavad veel täpsemat analüüsi.

1. 2023 hooaja MX Liiga kokkuvõte ja plaanid 2024 hooajaks

Analüüsiti MX Liiga 2023 hooaega. Klasside täituvus oli ühtlustunud ning olemasoleva lahendusega võiks jätkata ka 2024 hooajal. Etappide arv ja asukohad vajavad veel üle vaatamist.

1. 2023 hooaja kestvuskross kokkuvõte ja plaanid 2024 hooajaks

Analüüsiti kestvuskrossi 2023 hooaega. Kuna sari oli liiga värskelt lõppenud, siis ei olnud võimalik väga detailset analüüsi veel teha, kuid arutelule tulid olulisemad murekohad. Etappide järjekord ja toimumisajad vajavad rohkemat asukohapõhise kliima eripäradega arvestamist. Viimaste etappide kajastamisega tekkinud probleemi tuleb analüüsida, et vältida selle edaspidist juhtumist. Arutati võimalike uute asukohtade lisandumist kestuskrossi sarja.

1. 2024 hooaja võistlustingimused

Raido Kiisk andis ülevaate võistlustingimuste olukorrast ning 2024 hooajaks olulisi muudatusi ette nähtud ei ole. Vajadusel vaid mõne punkti täpsustused.

1. 2024 hooaja kalender

Arutati võistlussarjade võimalike plaane ning analüüsiti juba uueks hooajaks soovi avaldanud korraldajate sobitavust 2024 hooaega.

1. Kohtumine Läti / Leedu moto- ja kestvuskrossi komisjoni esindajatega

Nii Läti kui ka Leedu motokrossi komisjoni esindajad on ülesse näidanud huvi ühiselt tulevikuplaanide läbi arutamiseks ning koostöö paremaks muutmisest.

1. Täiendavate teemadena arutati liikmesklubide üldkoosoleku edasilükkumise põhjuseid, hooaja lõpetamise toimumisaega ning võimalike asukohti.